**PRAVIDLÁ PRIJÍMANIA POUŽITIA, ZVEREJŇOVANIA DAROV**

*podľa § 71 ods. 3 písm. e), § 71 ods. 5, § 74 ods. 6, § 96 a prílohy č. 2 zákona č. 448/2008 Z. z.*

*o sociálnych službách v platnom znení, III. oblasť Kritérium 3.5 a Občianskeho zákonníka*

1. Poskytovanie sociálnej služby môže byť financované aj z prostriedkov prijatých na základe **písomnej darovacej zmluvy**.
2. Uzatvorenie zmluvy o poskytovaní sociálnej služby a poskytnutie sociálnej služby nesmie byť podmienené poskytnutím daru.
3. **Peňažný dar** sú finančné prostriedky v hotovosti alebo poukázané na bankový účet. **Nepeňažný dar** je hmotné poskytnutie veci v použiteľnom stave (rôzny materiál, výrobky, spotrebný tovar). Dar je poskytnutý bez protihodnoty **formou darovacej zmluvy**.
4. Darovacia zmluva sa uzatvára **medzi darcom a obdarovaným. Za obdarovaného podpisuje zmluvu štatutárny zástupca** **DCH Rožňava**. **Vedúci zariadenia môže za DCH Rožňava ako obdarovaného podpísať zmluvu len** **do sumy 100 €.**
5. Darovaciu zmluvu môže vyhotoviť darca alebo ju pripraví GKCH. Spôsob a podmienky poskytnutia daru sa uvedú v zmluve.
6. Nepeňažný dar darca po dohode s obdarovaným odovzdá osobne podľa účelu jeho použitia na Centre DCH Rožňava alebo v zariadení, resp. podľa dohody na inom vhodnom mieste.
7. **Prijaté dary** a účel ich použitia bude transparentne zverejnený **na internetovej stránke** obdarovaného najneskôr do mesiaca od prijatia daru. V prípade anonymných darcov, ktorí si neželajú byť zverejnení, vykoná správca registratúry anonymizáciu ich údajov v zmluve.
8. **Pravidlá prijímania darov**:
9. Zamestnanec zariadenia nevyžaduje ani neprijíma dary, pozornosti, ani iné výhody, ktoré by mohli ovplyvniť jeho rozhodovanie a profesionálny prístup vo veci, alebo ktoré by bolo možné považovať za odmenu za prácu, ktorá je jeho povinnosťou. Zároveň ani nenavádza tretie osoby na poskytovanie darov, pozorností, alebo iných výhod.
10. Ak prijímateľ alebo jeho rodinný príslušník ponúkne dar (bez ohľadu na jeho hodnotu) v snahe ovplyvniť postup zamestnanca pre získanie výhody oproti iným prijímateľom a zamestnanec by takýto dar prijal, poruší pracovnú disciplínu s pracovnoprávnymi dôsledkami.

9. Obdarovaný je povinný odmietnuť dar z týchto dôvodov:

1. Darca pôsobí v nezákonnej alebo nemorálnej oblasti, najmä: podporujúcej vznik rôznych závislostí, spojenej s násilím alebo potlačovaním ochrany ľudského života, ľudských práv a základných slobôd a ľudskej dôstojnosti, vykonáva činnosti, ktoré sú v rozpore s morálnymi a etickými princípmi rímskokatolíckej cirkvi (napr. sekty).
2. Darca podmieňuje dar poskytnutím protislužby, protihodnoty či benefitu pre seba alebo inú osobu.
3. Prijatie daru kladie na obdarovaného neprimerané nároky (finančné, časové, priestorové alebo iné).
4. Ide o materiál, zariadenie alebo veci, ktoré nie sú v súlade s potrebami DCH Rožňava.
5. Ak sa pri hodnote daru nad 1000 € darca odmietne identifikovať.